જીએસટી આવવાને હવે, માત્ર ગણતરીના દિવસો બાકી છે. મોટાભાગની ચીજવસ્તુઓનાં રેટની જાહેરાત પણ થઇ ચૂકી છે. જો કે, આ જાહેરાત બાદ કેટલાંક સેકટરમાં જોરદાર વિરોધ શરૂ થઇ ગયો છે. એક બાજુ હડતાલનાં એલાનની વાતો થઇ રહી છે. તો બીજી બાજુ કેટલાંક સેકટરનાં એસોસિએશન દ્વારા ટેક્સ કન્સલ્ટન્ટ સાથે બેઠકો કરી ઊભી થનારી સ્થિતિ અંગે માર્ગદર્શન આપવામાં આવી રહ્યું છે. જો કે, આ તમામ સ્થિતિમાં હાલ તો ટેક્સ કન્સલ્ટન્ટોને ઘી-કેળાં છે તેવો મત વેપારી એસોસિએશન દ્વારા વ્યક્ત કરાયો છે. કાપડ બજાર, ઓટોમોબાઇલ, જ્વેલરી સહિત કેટલાંક સેકટરમાં હાલમાં નિયમો તથા રેટને લઇ ઊભા થયેલી પરિસ્થિતિ અંગે અસમંજસની સ્થિતિ સર્જાય છે. તેઓએ ટેક્સ નિષ્ણાતોનો આશ્રરો લેવો પડ્યો છે. તો બીજી બાજુ ટેક્સ કન્સલ્ટન્ટ કંપનીઓનાં સંચાલકો પણ એવું જણાવી રહ્યા છે કે, હાલ તો અમને જે વેપારી એસોસિએશન બોલાવે તેઓનાં વેપારીઓને માર્ગદર્શન આપી છીએ. સાથે સાથે તકનો લાભ લઇને ધંધો પણ કરી લઇએ છીએ.